MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.344
privind modificarea Hotărârii Consiliului Local al Municipiului Craiova nr.113/2009 referitoare la aprobarea Studiului de Fezabilitate „Amenajare ştrand în Parcul Lunca Jiului”
 

 

            Consiliul Local al Municipiului Craiova, întrunit în şedinţa extraordinară din data de 20.09.2011;

           Având în vedere raportul nr.135345/2011 întocmit de Direcţia Elaborare şi Implementare Proiecte, prin care se propune modificarea Hotărârii Consiliului Local al Municipiului Craiova nr.113/2009 referitoare la aprobarea Studiului de Fezabilitate „Amenajare ştrand în Parcul Lunca Jiului” şi raportul comisiei de specialitate a Consiliului Local al Municipiului Craiova nr.144/2011; 

           În conformitate cu prevederile Legii nr.273/2006 privind finanţele publice locale, modificată şi completată,  Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale pentru aprobarea conţinutului cadru al documentaţiei tehnico-economice aferente investiţiilor publice, cu modificările şi completările ulterioare şi Ordinul comun al Ministerului Dezvoltării, Lucrărilor Publice şi Locuinţelor  - Ministerul Economiei şi Finanţelornr.1360/1938/2011 privind aprobarea categoriilor de cheltuieli eligibile pentru domeniul major de intervenţie „Planuri integrate de dezvoltare urbană”, axa prioritară „Sprijinirea dezvoltării durabile a oraşelor – poli urbani de creştere” din cadrul Programului operaţional regional 2007-2013;

         În temeiul art.36 alin.2 lit.d coroborat cu alin.4 lit.d, art.45 alin.2 lit.e  şi art.61 alin.2 din Legea nr.215/2001, republicată, privind administraţia publică locală;                                         

 

 

           HOTĂRĂŞTE:  

         

 

Art.1. Se aprobă modificarea art.1 din Hotărârea Consiliului Local al Municipiului Craiova nr.113/2009 şi va avea următorul conţinut:

Art.1.  Se aproba Studiul de Fezabilitate „Craiova Water Park – Complex de agrement acvatic în Parcul Tineretului din Municipiul Craiova” având următorii indicatori :

· Valoarea totală a investiţiei                         86.056.279,36 lei (inclusiv TVA), reprezentand  20.054.129,23 Euro


   din care

construcţii + montaj (C+M)                         58.423.163,51 lei (inclusiv TVA),           reprezentand  13.614.644,74 Euro
· Durata de execuţie - 32 luni

(1 EURO= 4,2912 lei)
Art.2.  
Pe data prezentei hotărâri, se modifică în mod corespunzător anexa la Hotărârea Consiliului Local al Municipiului Craiova nr.348/2009 şi îşi încetează efectele art.2 din Hotărârea Consiliului Local al Municipiului Craiova nr.497/2009 şi art.1, pct. b din Hotărârea Consiliului Local al Municipiului Craiova nr.222/2011.
Art.3.  Primarul Municipiului Craiova, prin aparatul de specialitate:  Serviciul      Administraţie Publică Locală, Direcţia Elaborare şi Implementare Proiecte şi Direcţia Economico - Financiară  vor aduce la îndeplinire prevederile prezentei   hotărâri.

